FREDERIKSHAAB DISTRIKT el 
og søger undertiden ind mellem Øerne, naar Vejret i lang Tid har været særlig 
slet. Klapmydsen er talrigere her end i de nordligere Distrikter, og Jagten paa 
dem giver ogsaa større Udbytte, særlig af den magre Sæl. 
Grønlandssælen. Foraarstrækket kommer efter Gronlændernes Ansku- 
else udefra, rimeligvis fra Vestisen, gaar tværs over Davis Strædet mod Fast- 
landskysten, hvor Sælerne spredes, idet en Del tager en mere nordlig, Resten 
en sydlig Retning. Foraarstrækket varer fra Slutningen af Maj til midt i Juli. 
Efteraarstrækket er nordgaaende og begynder saa smaat omkring Slutningen 
af August eller i September. Men flokkevis indfinder Sælerne sig først hen i Ok- 
tober Maaned, er talrigst om Efteraaret og trækker helt bort i Marts. 
Remmesælen forekommer, men ret sparsomt, ved Sarkarigsok og i Nar- 
ssaliks Omegn samt i Kasigialik, hvor den jages i Marts og April som Kagssima- 
ssut. Den siges at yngle foran Bræranden i Sermilik og Sermiligårssuk. 
Den spraglede Sæl er ligesom den forrige gaaet stærkt tilbage i Antal. 
Den yngler ved Frederikshaabs Isblink samt 1 Sermilik og Sermiligårssuk, hvor 
Ungerne er Genstand for en særlig Fangst henholdsvis i Juli og August, naar 
de fra Isblinken, i hvis Nærhed de fødes, søger ud til Mundingen af Fjordene. 
Ringsælen forlader kun delvis Isfjordene Kuänersök, Sermilik og Sermili- 
gårssuk om Sommeren. Den er ligesom andre Steder i stærk Aftagen. Med Stor- 
isen følger en Del Netsider, der er smaa af Vækst og forlader Kysten sammen 
med denne. 
Pukkelhvalen opholder sig langs Kysten fra Juni til Oktober, men forekom- 
mer talrigst i Kvane Fjorden og i Egnen Syd herfor i August, for saa vidt den 
ikke forjages af »Sværdfisk« (Spækhuggeren). 
Hvidfisken holder sig langs Kysten og i Fjordmundingerne fra November 
til April, ofte i ret store Flokke, men fanges kun i ringe Mængde, og det samme 
gælder Marsvinet, der strejfvis besøger Kysterne i Sommermaanederne, men 
i ringere Mængde end i de nordlige Distrikter. 
Fiskene. Laksen skyder sig ind mod Kysten paa samme Tid som i de nord- 
lige Egne og forekommer i ret betydelig Mængde i Arsuk Fjorden og Omegn 
samt indenfor Tigssaluk, men langt sparsommere i Norddistriktet, hvilket formo- 
dentlig hænger sammen med, at Elvene er korte med gennemgaaende ringe Vand- 
mængde. Da den træffes ved ethvert ubetydeligt Vandløb, vilde det føre for vidt 
at nævne alle de Steder, hvor Grønlænderne dog kun strejfvis fisker den. De fleste 
Laks tages, ved Exaluit indenfor Ivigtüt samt i Ika Fjorden. 
Hellefisken findes i adskillige af Distriktets Fjorde, men kun i noget større 
Mængde i Nerutussok, Kuänersök og Neria Fjorden. Den indhandles ikke, fiskes 
kun til Husbehov og er gennemgaaende smaafalden. 
Helleflynderne forekommer, men vistnok kun meget sparsomt, og er 
slet ikke Genstand for systematisk Fangst. 
Havtorsken indfinder sig ligesom i Fiskenæsfjorden paa Træk i Juni eller 
Juli og forbliver under Kysten til sent paa Efteraaret eller ind i det nye Aar. 
Den er i de senere Aar forekommet i betydelige Mængder i Norddistriktet, særlig 
Dansk Grønland. И. 21 
